Tryškių herbas

Tryškių herbas – pagrindinis Tryškių miestelio ir Tryškių seniūnijos (Telšių rajono savivaldybė) heraldinis simbolis. 2021 m. miestelyje atidengta herbui skirta skulptūra.Tryškių sukakties proga atidengtas herbas. 2021-05-18, Tzinios.lt (tikrinta 2025-09-04).

 Aprašas 

Mėlyname skydo lauke sukryžiuoti raudonas lankas (iš priekinio apatinio kampo į galinį viršutinį) ir raudona strėlė sidabriniais antgaliu ir plunksna.

 Simbolika 

Heraldikos požiūriu tai gana modernus herbas (aukštas abstraktumo lygis). Šis herbas panašus į netoliese esančios Akmenės herbą ir susijęs su tuo, kad ginklai turintys apginti kraštą nuo gresiančio pavojaus. Be to, vaizduojamas lankas ir strėlė yra ir nuoroda į medžioklę bei karybą. Kadangi Tryškiai iki pat XX a. 2-osios pusės buvo apsupti tankių miškų, vietiniai gyventojai plačiai vertėsi medžiokle.

 Istorija 

1792 m. gegužės 15 d. ATR valdovas Stanislovas Augustas Poniatovskis suteikė miesto privilegiją Nr. 58 Tryškiams. Joje aprašytas ir pavaizduotas Tryškių herbas – mėlyname dugne auksinis lankas ir strėlė.Tryškių herbas privilegijoje. Archyvai.lt (tikrinta 2011-01-30). Privilegijoje nurodoma: „Norime, kad Tryškių miestas džiaugtųsi kitomis laisvėmis ir garbe, kurios yra šalies teise leistos laisviems miestams, ir kad tai būtų įgyvendinta, taip pat leidžiame tryškiškiams naudotis visomis kitomis privilegijomis, leistomis šalies teise.“Tryškių miestas buvo, yra ir bus. 2012-05-17, Tzinios.lt (tikrinta 2025-09-04). Netrukus šis herbas buvo panaikintas.

1989 m. gruodžio 13 d. herbas buvo oficialiai grąžintas miesteliui (atkurtas pagal dailininko Arvydo Každailio projektą). 2004 m. spalio 21 d. herbą dekretu Nr. 103 patvirtino prezidentas Valdas Adamkus. Etalono autorė – Teresė Lekienė.

 Šaltiniai 

Herb
Kategorija:2004 m. patvirtinti Lietuvos gyvenviečių herbai
Kategorija:Telšių rajono savivaldybės gyvenviečių herbai
Kategorija:Lietuvos miestelių herbai